575 
rae : magnam partem teres (fig. 8), in C. conicâ latior et paullo de¬ 
planatus (fig. 12). In margine antico epigynae pars scapi retro di¬ 
recta subito latior fit et in scapi partem basalem, anteriora versus 
directam abit; margo partis huius basalis impressus sive excavatus 
est in latere utroque in Cyclosa conicâ ita, ut epigyna in margine an¬ 
tico utrimque tuberculo aut angulo ornetur a basi partis scapi retro 
directae sat late remoto, qui angulus modo in epigynâ ab imo visâ, 
modo a parte posticâ inferiore adspectâ, conspicitur; margo partis 
basalis scapi marginem anticum calli transversi, paullo obliqui, cor¬ 
nei, convexi, quo corpus epigynae utrimque ornatur, attingit et hic 
finitur (fig. 13). In Cyclosâ Sierrae margines partis basalis scapi, non 
aut parum modo impressi, tuberculo (angulo) nullo ornantur, retro 
producti callum corporis epigynae lateralem non solum attingunt, sed 
incurvati marginem anticum calli huius sequuntur, ab eo sulco (fis- 
surâ) modo distincti, sive callus in hac specie sulco apicem suum 
interiorem non attingenti in partes duas dividitur, quarum anterior 
in marginem lateralem scapi abit (fig. 9). Pars corporis media postica 
insigniter latior est in C . Sierrae (ea. 035 lata in epigynâ 06 lata) 
quam in C. conica (ca. 026 modo lata in epigyna etiam 0'6 latâ) 
plerumque sed non constanter, vidi enim exemplum C. Sierrae parte 
eâ modo 0 - 29 latâ. 
Mares optime distinguuntur processu illo longo, corneo, deor¬ 
sum curvato, quo stemma in latere exteriore ornatur. Hic apicem 
stemmatis non attingit in Cyclosâ conicâ , latitudine est maximam 
partem subaequali, apice paullo dilatatus (subter fortius quam supra) 
et oblique truncatus *), in Cyclosâ Sierrae autem apicem stemmatis 
attingit, latitudine est insigniter inaequali, a parte mediâ basim ver¬ 
sus primo sat fortiter dilatatus, tum angustatus, subter itaque an¬ 
gulatus, quum a latere adspicitur; apicem versus a parte mediâ 
primo etiam dilatatus subter, insigniter quidem, ita, ut dente acuto 
non parvo ornetur, denique a dente hoc apicem versus latitudine 
subaequali, apice late obtusus (pars eius apicalis externa mollis vi¬ 
detur, in exemplo nostro unico collapsa) (fig. 10). 
Cyclosa Sierrae incolit etiam Croatiam. — Exemplum Gallicum 
huius speciei communicavit mihi benigne Cei. E. Simon. 
*) Conferatur figura 42 b in „Araneae Hungaria©“ r. 1. tab. 4. 
